# data[].attributes.body
Börnin sem ég notaði í þessi verkefni voru á aldrinum tveggja til þriggja ára gömul. ástæðan fyrir því að ég notaði þennan aldur er vegna þess að þau eru svo skemmtileg á þesum aldri að prófa sig áfram í fyrsta skipti í listinni og þau eru að uppgötva svo margt nýtt. ég skemmti mér allavega mjög vel við að búa til þessi verkefni og ég held að börnin hafi skemmt sér vel líka.

Heimild:

Shannon Merenstein. (2018). Collage workshop for kids. Quarto publishing group USA Inc.

# data[].attributes.attachment_caption
hér var ég búin að líma blaðið á vegginn 

# data[].attributes.body
Ég límdi á vegginn stórt blað sem náði yfir allann vegginn. ég rétti svo börnunum liti bæði tréliti og tússliti og þau fengu að lita eins og þau vildu. þetta varð mjög vinsælt og áhugavert var að sjá hvernig þau tóku mismunandi í þetta. Sum börnin lituðu stórt og út um allt en önnur tóku litina og lituðu smátt og á minna svæði. þetta varð mjög fljótlega litríkt og ég klippti svo út form hring, þríhyrning og kassa sem börnin fengu að líma á blaðið. elstu börnin límdu sjálf með límstifti en yngri fengu hjálp. þau skemmtu sér við að líma á blaðið en dunduðu sér svo seinna við að rífa formin af.

athyglisvert er að segja frá því að á teikninguna var skyndilega búið að teikna trukk og fígúru við vissum ekki hver hafði teiknað það en ekkert af börnunum á deildinni var farið að teikna svona myndir og enginn kennaranna vildi viðkenna að hafa teiknað það. Þetta var því ráðgáta en grunur leikur á að barn af eldri deild hafi læðst inn og teiknað þessa fínu mynd.

Planið var svo að halda áfram með þetta verkefni seinna og útfæra það öðruvísi.

# data[].attributes.body
hér eru börnin komin með lit í hendur og byrjuð að lita.

# data[].attributes.attachment_caption
að líma með límastifti á hring sem búið að var að klippa út

# data[].attributes.attachment_caption
hér er búið að líma á hringinn og svo er hann límdur á blaðið

# data[].attributes.attachment_caption
hér er teikningin orðin skrautleg og búið að líma nokkur form á 

# data[].attributes.body
Næsta verkefni sem ég gerði var að þrykkja á blað. Það sem ég setti upp var skúffa úr plasti, málningarpensill, Svört málning, blá málning, hvít blöð og áhöld sem var trégaffall sem ég fann. ég byrjaði á því að setja barnið í háan stól við borð, klæddi það í málningarsvuntu og setti svo skúffuna fyrir framan það. hellti svartri málningu ofaní skúffuna og rétti barninu pensil. Barnið málaði botninn á skúffunni svarta og teiknaði svo í málninguna með áhaldinu. það var líka gaman að snerta málninguna með höndunum og þær enduðu allar svartar. Við bættum svo við blárri málningu. Síðan tókum við blað og barnið setti það ofan á málninguna og við hjálpuðumst síðan að við að þrýsta blaðinu niður. útkoman var flott en við komumst að því að það var of mikil málning svo við settum annað blað niður og þá kom rosalega flott mynd þrykkt á blaðið.

þá sagði ég við barnið að nú væri kominn tími til að stoppa og barnið hélt nú ekki og þá fattaði ég að að hafði gleymt að taka blauta tusku með mér. "bíddu aðeins, ég þarf að ná í tusku" sagði ég barnið tjúllaðist og henti öllu í gólfið þ.á.m. ipad sem ég notaði í þetta. en eftir að ég talaði rólega við barnið þá sættist það á að það þyrfti að hætta núna.

auðvitað hefði ég viljað gefa barninu meiri tíma. En það er víst þannig að það er ýmsilegt annað sem kemur í veg fyrir að við getum leyft barninu að halda áfram í góðan tíma.

Kveikjan að þessu verkefni var að í rauninni í lotu nr 1 þar sem við gerðum svipað og þetta verkefni. Ég vildi finna allskonar efni og verkfæri í leikskólanum eins og t.d. rúllupensil en það var ekki til. ég tók þá breiðasta pensilinn sem ég fann og ákvað að nota hann. Ég fann ekki mikið af efni til að nota til að teikna í málninguna en fattaði eftir á að ég hefði getað notað tappa. en svo var líka gaman að mála með puttunum. græna skúffan var líka það eina sem ég fann til að nota við þetta. Hún var allof há til hliðanna og gerði það að verkum að erfiðara var fyrir barnið mála ofaní skúffuna.

# data[].attributes.attachment_caption
hér er trégaffallinn sem við notuðum, ég hefði eflaust geta fundið fleiri áhöld en þetta var það sem ég greip. 

# data[].attributes.attachment_caption
fyrst var barnið ekki alveg til í að koma við málninguna

# data[].attributes.body
Í þessu verkefni vildi ég nota trönur til að mála á. ég fór og sótti einu trönurnar sem til eru í leikskólanum og bar þær inn á deild til mín. ég setti upp gula og rauða málningu, setti pensil í hvora dós og blað á trönurnar ég setti líka stimpil hjá málningunni. Stelpan sem gerði þetta verkefni með mér var ein að gera þetta verkefni og ég vildi gefa henni góðan tíma.

Stelpan er hikandi hún stendur og horfir á málingartrönurnar og penslana en gerir ekki neitt. ég spyr hvort hún vilji prófa að mála með rauðri málningu? Hún lítur á mig eins hún þurfi sannfæringu. Hún tekur svo upp gula pensilinn og byrjar að mála. Hún málar langar strokur en snertir ekki stimpilinn en prófar nú gulu málinguna. ég bæti þá við hvítum lit og hún fer strax í hann. Hún er orðin öruggari. Fær nú málningu á puttana og finnst það óþægilegt. núna prófar hún að dýfa sama penslinum í allar málningurnar. Nú tekur hún upp stimpilinn og uppgötvar að hann kemst ekki ofaní ofan í krukkurnar út af því að penslarnir eru fyrir, tekur þá einn pensil úr krukkunni og færir hann í aðra krukku svo að stimpillinn komist ofaní.

Hún málar nú eins og enginn sé morgundagurinn og notar stimpilinn líka.

Það sem ég hugsaði var að ég vildi sjá hvað og hvernig hún myndi gera listaverkið án þess að ég myndi segja neitt. þess vegna setti ég upp málninguna og stimpilinn og bætti svo hvítu málningunni í.

Hún þurfti smá sannfæringu til að byrja með en hún var forvitin frá upphafi en þurfti tíma til að horfa á hlutina áður en hún byrjaði, það er hennar karakter.

Það mátti búast við því að hún fengi ekki þann tíma sem hún þurfti því við þurftum að ganga frá áður en hinir krakkarnir kæmu inn. við hefðum getað verið lengur að mála.

# data[].attributes.attachment_caption
þarna var ég búin að setja upp trönurnar. 

# data[].attributes.attachment_caption
hér er gula og rauða málningin ásamt penslum og stimplinum

# data[].attributes.attachment_caption
Hún er er mikið að skoða og uppgötva. þarna er hvíta málningin komin með. 

# data[].attributes.attachment_caption
prófar að setja alla penslana á sama stað. 

# data[].attributes.body
ég lagði upp með þá hugmynd að þessu verkefni að þau myndu blása sápukúlur á blaðið og þær myndu þorna þar og þar með myndi myndast flott mynd.

Í þessu verkefni bauð ég tvemur strákum að vera með mér, en þeir unnu einn í einu. Þeir eru tveggja og hálfs árs gamlir. Ég valdi þessa tvo stráka vegna þess að þeir voru elstir á deildinni. Ég var hrædd við að nota yngri börn upp á ef þau myndu ekki skilja að það eigi að blása í rörið en ekki sjúga fá þá upp í sig helling af matarlit.

í undirbúningnum var ég búin að klippa botninn af mjólkurfernu verða mér út um matarlit og sogrör.

Ég var líka búin að prófa verkið heima og blés sápukúlum á blað og lét sápukúluna þorna og þá komu voða fínir hringir á blaðið.

Ég setti svo í botninn á mjólkurfernunni vatn og matarlit. Strákurinn sem var fyrri til að gera verkefnið (hinn stóð hjá) byrjaði að blása í rörið og fékk fullt af sápukúlum. Hann prófaði svo að teikna með rörinu á blaðið. Ég sýndi honum hvernig er hægt að taka sápukúlurnar upp og setja þær á blaðið en mest skemmtilegast var að blása sápukúlurnar, myndin var aukaatriði. Það varð að sjálfsögðu allt rennandi blauttog myndin líka en ég þurrkaði allt upp áður en næsti strákur byrjaði. Hann hafði engan áhuga á að gera mynd en það var mjög gaman þegar sápukúlurnar lentu á blaðinu og hægt var að sprengja þær með rörinu. Þegar hann byrjaði með rörið saug hann óvart upp í staðinn fyrir að blása og fékk upp í sig, honum fannst það vont en hann lét það ekki stoppa sig.

Myndirnar komu ekki út eins og ég hélt að það myndi gera. Þessir strákar höfðu ekki þolinmæði í að láta sápukúlurnar þorna, skiljanlega vegna aldursins. En þetta var gaman að prófa og þeir skemmtu sér vel með sápukúlurnar.

# data[].attributes.attachment_caption
Hann prófaði að teikna með rörinu á blaðið. 

# data[].attributes.attachment_caption
Hrikalega gaman að setja hendurnar í sápukúlurnar

# data[].attributes.attachment_caption
og það var langskemmtilegast að blása sápukúlurnar. 

# data[].attributes.body
Nú er komið að parti tvö frá fyrsta verkefni þar sem við höldum áfram með veggmyndina nema núna erum við að mála með málingu og notum líkamann til að hjálpa okkur. þetta er verkefni sem við gerum á deildinni minni á hverju vori. Við skiptum börnunum niður í hópa ca fjögur börn í hverjum hóp og við notum einn lit fyrir hvern hóp. Við vinnum alltaf með grunnlitina í þessu verkefni og í þessu tilfelli tek ég fyrir fyrsta hópinn sem byrjaði á verkefninu og við notuðum bláan lit. Síðan myndi næsti hópur koma seinna inn í verkefni og nota t.d gulan.

Við erum búin að undirbúa okkur með því að vera í fötum sem má koma málning í. við erum með fat með volgu vatni í og tuskum. Á gólfinu erum við búin að stilla upp blárri málningu í krukkum og einn pensill í hvoru. Síðan fara börnin úr fötunum og eru á bleyjunni/nærbuxum. Síðan mega þau mála eins og þau vilja.

Það var æðislegt að fygjast með börnunum. Einn strákurinn tók vel í þetta og málaði strax strik á fótinn sinn, hann leit á okkur og hló honum fannst þetta gaman og þá var ekki aftur snúið hjá honum hann málaði sig allan, andlitið, hárið og hina krakkana líka og skemmti sér svo vel við þetta. Annað barn þurfti meiri tíma og hvatningu til að byrja að mála. Hún fór mjög fínt í þetta og í dágóðastund snerti hún ekki pensilinn. En þegar hún var orðin örugg gat hún málað og málað. Það er líka spegill við hliðina á pappírnum og þau máttu mála þar líka ef þau vildu.

Frágangurinn var þannig að við notuðum tuskurnar til að þrífa tærnar og svo var börnunum skellt í bað. Ég tók eitt barn í einu og fór með það inn á bað þar sem við erum með stóran vask þar sem þau geta setið ofaní eða staðið og ég gat skolað og nuddað málinguna af. börnunum fannst nú ekki síður skemmtilegt að fá að fara í bað í leikskólanum.

Ég þvoði þeim eftir bestu getu en þau fórusamt með svolítið bláan líkama heim og bláar strípur í hárinu.

Í myndunum sem ég set hér á eftir er ég búin að blörra mikið. Það gerði ég vegna þess að börnin eru bara á bleyjunni og mér fannst óviðeigandi að setja líkamann þeirra hér inni. Ég hef hugsað mér að eyða þessum myndum svo hér útaf seinna. en ég vona að þetta sé í lagi svona í smá stund.

# data[].attributes.attachment_caption
Hér sést listaverkið sem börnin gerðu áður og við erum búin að líma pappa á gólfið og koma fyrir blárri málningu. 

# data[].attributes.body
Hér fékk ég lánaða frænku mína sem er fjögurra ára gömul. Ég vildi að hún gerði sjálfsmynd.

ég setti hvítt blað fyrir framan spegil og blýant.Hún kíkti í spegilinn og við skoðuðum nefið, hárið, munninn og tunguna og bara allt andlitið. Síðan bauð ég henni að teikna andlitið sitt á blaðið sem hún gerði. hún teiknaði voða flotta fígúru. "Ég kann að teikna mömmu" sagði hún og ég svaraði: "já þú mátt teikna mömmu á blaðið ef þú vilt" og þá teiknaði hún mynd af mömmu sinni og regnboga fyrir ofan þær. Þá setti ég nokkra tréliti við hliðina á blaðinu. Hún tekur upp litinn og byrjar að lita myndina "Ég get sko litað hér" segir hún og á við hinn endann á trélitnum svo prófar hún að gera það og það kemur smá litur "Sko ég get það" "Búin" sagði hún skyndilega og myndin var tilbúin.

# data[].attributes.attachment_caption
búin að teikna sjálfsmynd og mynd af mömmu sinni. Hér er hún líka að prófa ða lita með litnum öfugt.

# data[].attributes.attachment_caption
og svo er kominn regnbogi fyrir ofan þær

# data[].attributes.attachment_caption
Svo endaði myndin svona áður en skyndilega var kallað"Búin!"

# data[].attributes.body
Í þessu verkefni var ég búin að taka saman allskonar dót sem ég fann heima hjá mér eins og .t.d. kökuskraut, nammibréf, litlar perlur o.f.l. þessu stillit ég upp ásamt skærum, límstifti og penna. ég bauð frænku minni að gera þetta verkefni eins og í fyrra verkefninu. Hún settist og tók upp límstiftið og dreifði því um blaðið. Hún prófaði svo að setja litu hlutina á blaðið en fattaði ekk ialveg strax að hún þyrfti að setja þá ofaní límið. Eftir smá stund var hún búin að fatta að setja mikið lím svo hlutirnir myndu haldast fastir. " Ég get límt puttana mína" segir hún og horfir á mig "Já" Segi ég. Svo horfir hún á mig "Á ég að gera það?" Hún tók svo upp skærin og fór að klippa blaðið. Ég hafði vonast til þess að hún myndi klippa nammibréfið og líma þau svo á myndina en hún tók nammibréfin og límdi þau á í heilu lagi.

"Þú mátt koma í veisluna mína,uppáhaldsliturinn minn er bleikur og blár" Ég: "vá takk ætlaru þá að gefa mér köku?" "Nei þú átt að gefa mér köku"

Ég tók þessum umræðum þannig að hún var ánægð með mig því það er ákveðinn mælikvarði að vera boðin í afmælið hjá henni

# data[].attributes.body
Yfir heildina var þetta mjög skemmtilegt verkefni. það er alltaf gaman að vinna með börnunum en helsta áskorunin var þó sú að finna tíma til að gera verkefnin því það er alltaf eitthvað sem kemur upp á sem verður til þess að ekki er hægt að nýta tímann í þetta eða þá að það verður að vera á kostnað einhvers annars. Ég lenti í smá vandræðum með að klára að gera öll verkefnin því ég var ekki búin þegar það koma lota svo vettvangsnám og að lokum páskafrí. En ég náði að redda mér með því að fá lánaða eina frænku.

Ég fékk líka margar hugmyndir að verkefnum sem ég get notað með börnunum í framtíðinni.

takk fyrir mig.